
Naslov: Kar dve izredni seji o poplavah
Tekst za voditelja:

Sinoči so se na svojih zadnjih sejah sestali svetniki brežiške in krške občine. Krški svetniki so na nadaljevanju prekinjene redne seje sprejeli odlok o individualnem nadomestilu, po katerem bodo krajani v območju 1500 metrov od središča reaktorja Nuklearne elektrarne Krško prejeli 500 € bruto letnega nadomestila – tim. individualno rento. Na izredni seji pa so za odpravo posledic neurja iz proračunske rezerve zagotovili  

147.000 evrov, svetniki pa so se odpovedali tudi delu svoje sejnine. Tudi brežiški svetniki so na izredni seji zagotovili 485.000 evrov za najnujnejšo sanacijo škode na poplavljenih stanovanjskih objektih, za poplačilo stroškov intervencijskih ukrepov ter najnujnejša popravila poškodovane infrastrukture.
